Մեկ տարի շարունակ կրթահամալիրում վրացերեն ենք սովորում և տարին մեկ-երկու անգամ մեկնում վրացերենի հայրենիք՝ Վրաստան՝ գործնականում կիրառելու այն, ինչ սովորել ենք: Այնքան հաճելի է, երբ խանութում որևէ բան ես ուզում գնել ու կարիք չես ունենում օգտագործել մեկ այլ լեզու, եթե ոչ վրացերեն: Նաև Թբիլիսիի 98-րդ դպրոցում կայացած մեր էկոդասին իմ թեման ներկայացրի վրացերեն, ինչը շատերին զարմացրել էր. հայը վրացերե՞ն է խոսում: Հուսանք, որ մեր գործընկեր դպրոցներում շուտով կսկսեն դասավանդել հայերեն: